Akua Sena Dansua

**Akua Sena Dansua** (dem born am 23 April 1958) be experienced Ghanaian media den communications consultant, politician den governance den leadership practitioner. Na she sanso be de Member of Parliament give North Dayi for Ghana den former Ambassador of Ghana give Germany.

## Ein Early life den education

Dem born for Hohoe for de Hohoe Municipal District  wey dey Volta Region on 23 April 1958. Ein family dey comot Botoku, wey dey Volta Region insyd. She start ein primary education for de Kadjebi-Akan Local Authority Experimental Primary plus Middle School. Wey she go ein secondary school for Mawuli School wey dey Ho insyd, de town wey be de capital give Volta Region.

She train as  journalist for de Ghana Institute of Journalism for Accra insyd. Dansua san be postgraduate student of Communication Studies for de University of Ghana wey dey Legon, wey she plet for1990 insyd. She sanso get master's degree in Governance plus Leadership for de Ghana Institute of Management and Public Administration.

## Ein Career
Na Akua Dansua be Electoral Assistant give de Electoral Commission of Ghana for 1979 den 1980. For 1983 go 1987 insyd, na she be de Chief Reporter give de *Nigerian Reporter* newspaper.

She sana work give de *Weekly Spectator* newspaper for Accra, Ghana as journalist, eventually she na come be de Features Editor give de paper.

She hold dis position til she move enter politics insyd. She sanso serve as Technical Advisor give de National Council give Women and Development plus Media Consultant give de United Nations Development Programme (UNDP).

She be de chairperson give de Advocates for Gender plus Development Initiatives-Ghana, wey be NGO for Kpando den board member give Africa in Democracy and Good Governance (ADG) for insyd The Gambia.

## Politics
Dansua be member for de National Democratic Congress (NDC). Dem appoint am District Chief Executive give Kpando Provisional National Defence Council government of Jerry Rawlings insyd. She first enter parliament for 2001 MP give North Dayi dema constituency. She later rise cam turn Minister of Women and Children's Affairs, Youth and Sports den later Tourism. She attribute ein success give clamping down Visa racketeering processes during ein tenure as Minister for Youth and sports.

### Member of Parliament
Dansua serve as member of parliament for de 3rd, 4th plus 5th parliaments give de 4th Republic of Ghana komot January 2001 go January 2013 insyd. for ein role insyd as parliamentarian, na she sana undertake special assignments as member give de Commonwealth Observer Team give The Gambia Presidential election for 2006 den member give Ghana's Parliamentary delegation give de 37th African conference give de Commonwealth Parliamentary Association, Abuja, Nigeria.

#### 2000 Elections
Dem elect Dansua as member of parliament give North Dayi constituency for de 2000 Ghanaian general elections. Na she win de elections for de National Democratic Congress dema Ticket undy.

Na ein constituency dey mong de 17 parliamentary seats comot de 19 seats insyd wey de National Democratic Congress win for de election give de Volta Region. Na de National Democratic Congress win minority total of 92 parliamentary seats komot 200 seats for de 3rd parliament give de 4th republic of Ghana.

Dem elect plus 23,962 votes komot 32,785 total valid votes wey dem cast. Na dis be equal to 73.8% for de total valid votes wey dem cast. Dem elect am over Thomas A.K.M. Ntumy wey dey komot de Convention People's Party, Seth A. Akwensivie wey dey komot New Patriotic Party, Adolf Agbpdza wey dey komot United Ghana Movement den Augustine Yawo Adjei wey comot National Reformed Party.

Dem get 6,175, 1,161, 805 den 352 votes respectively komot de total valid votes wey dem cast. Na dis be equal to 19%, 3.6%, 2.5 plus 1.1%  respectively komot de total valid votes wey dem cast.

### Minister of state
She first cam turn minister of state for 2009 as na dem appoint am Minister for Women plus Children's Affairs by Presido John Evans Atta Mills. She work give dat role for almost one year for February 2009 go January 2010.

She later cam turn de first female Minister for Youth and Sports after dem reshuffle de cabinet January 2010 den Minister for Tourism for 4 January 2011. For January 2011, after sey she serve for a year as Minister give Youth and Sports, dem sana appoint am Minister for Tourism, wey she replace Zita Okaikoi.

### Ambassador

Presido John Dramani Mahama appoint Dansua make she serve as Ambassador of Ghana give Germany for May 2014. She work for dat role wey na she dey promote de Ghanaian Tourism sector, wey she dey seek de welfare of Ghanaians for Germany wey dey foster good relationship plus de German government til January 2017. Na she sanso be de Ambassador of Ghana give Latvia. She assume ein role as non-resident Ambassador give de Republic of Ghana to Latvia wey still dey work as Ambassador give Germany for 10 March 2015.

## Ein Professional associations den boards
Dansua be member give several civic, social plus non-governmental agencies den organizations. She sana be member give de African Women Development Fund (AWDF) wey na she be chairperson give de West Africa Media Network (WAMNET). She sana serve as vice-president give de Association of Women give de Media (ASWIM) Ghana. As she dey work as journalist she sanso serve as executive member give de Parliamentary Press Corps.

Dansua served as member for de Evangelical Presbyterian (EP) University College Council for 2005.

Na she join UNITE Parliamentarian network wey be network  Ricardo Leite dey head so sey ego study de causes for global health. 

## Ein Awards den recognition
De Women's Law and Human Rights Institute of the Art Foundation recognise am for ein leadership role give de development of women den ein role as women's activist give Ghana. As na Dansua be full-time journalist na she claim number of fellowship den scholarship awards, among dem be de Dag Hammarskjold fellowship wey United Nations Correspondents Association give am for 1991 as de promising journalist wey komot Africa insyd. Dem sana give am rare opportunity so sey she go attend de 46th UN General Assembly session for New York for 1991 as ein prize.

## Ein life matter
Dansua divorce for ein marriage plus three kiddies. She be Christian wey dey go church for Evangelical Presbyterian. For ein leisure time she dey enjoy doing social work, listening to music, reading plus having open discussions.She san dey love love browsing the internet.

## References


## External links
* Parliament of Ghana website Archived 11 December 2008 at the Wayback Machine
* GhanaDistricts.com